Laktokruĉeto

Laktokruĉetoel kapvorto lakto kaj kapvorto kruĉo Plena Ilustrita Vortaro de Esperanto (PIV), eldono de 2020, reta versio estas malgranda kruĉo, en kiun oni metas lakton por prezentado kaj uzado, kutime dum trinkado de kafo aŭ teo. Tradicie en la 19-a jarcento ankaŭ kutimis pli grandaj laktokruĉoj por kvantoj de proksimume litro da lakto, sed laktokruĉetoj entenas signife malpli ol litron da likvaĵo, ofte nur dekonon da litro, do dek centilitrojn, aŭ malpli. Laktokruĉetoj kutime konsideriĝas parto de servico, kiel sukerujo, do ili estas kun similaspektaj kruĉoj, ekzemple kafkruĉoj aŭ tekruĉoj, ankaŭ teleroj, tasoj kaj bovloj el similaj materialoj. 

maldekstra|eta|200ra|
Ofte laktokruĉetoj estas farataj el argilaĵo, ceramiko, porcelano aŭ vitro, sed ili ankaŭ povas esti el metalo, ekzemple arĝento, ŝtalo aŭ, se aparte valora, ankaŭ el oro, kaj principe imageblas ankaŭ el plasto.

Principe laktokruĉetoj konsidereblus speciala formo de laktujo, sed en parola Esperanto la vorto laktujo uzatas por metala ujo de 20, 30 aŭ kutime 40 litroj, kiu origine servis por stoki kaj transporti freŝan lakton kaj estis ĉiutaga objekto en la bienoj ĝis la 1970-aj jaroj.

 Referencoj 

Kategorio:Kuiriloj
Kategorio:Ujoj
Kategorio:Lakto